De A flauta machica, Goethe deciba que se podeba prestar a lecturas multiples, procurando un placer sencillo a la multitut y liberando tresoros secretos a os iniciatos. O libreto de Schikaneder se puet, en efecto, leyer simplament como una polita historia u como un recorrito iniciatico si se poseyen as claus d'os ritos masonicos. O tema d'a opera ye a educación d'o ser humán a acceder a una moralidat mas alta adquirindo sabiduría, aimor y bondat. Os obstaclos que ha de superar son o pre a pagar por acceder a o conoiximiento y a l'aimor. A vida ye a luita d'a luz con a escureldat, d'o bien con o mal, d'o racionalismo con a superstición, d'o matriarcato con o patriarcato.